Nets, som driver dankortet og NemID, skal sælges, erfarer medie.

Karina Oddershede Dahlgaard, f. 1987, er debat- og kronikredaktør. Før det var hun redaktør for sociale medier og blogs på Jyllands-Posten, og tidligere har hun skrevet og redigeret på blandt andet jyllands-posten.dk, epn.dk og JP Premium, ligesom hun har skrevet for JP Aarhus og JP Aarhus Erhverv. Sideløbende med det underviste hun i journalistik på Danmarks Medie- og Journalisthøjskole. Hun er selv uddannet fra samme sted samt fra University of Technology, Sydney. I 2012 var Karina med til at vinde Kravlingprisen – journaliststuderendes pendant til Cavlingprisen – for en flermediel serie om identitetstyveri. Serien skabte en øget bevidsthed om identitetstyveri, som blandt andet har betydet, at det i dag er muligt for ofre at skifte cpr-nummer og tegne forsikring mod id-tyveri. Karina kan ævle længe om hjemstavnen Thy, hvor hun blandt andet har malket køer og plukket champignon.

Nu skal Dankortet, NemID og Betalingsservice have en ny ejer.

En række banker og Nationalbanken har nemlig hemmelige planer om at sælge selskabet Nets, det tidligere PBS, erfarer Børsen fra flere uafhængige kilder.

Avisen konkluderer samtidig, at det kan blive en af årets største virksomhedshandler herhjemme, da det vurderes, at Nets kan blive solgt for 8-10 mia. kr.

Salg forberedes

Nordea, Danske Bank og norske DnB Bank har hver aktieposter i Nets på mellem 16-20 pct. Nationalbanken ejer en større bid af Nets, mens mindre banker som blandt andre Jyske Bank og Sydbank ejer den resterende del.

"Ejerne føler, at tiden nu er den rette til at sælge Nets, og der er sat en proces i gang. Der er hyret en rådgiver, og man venter, at salget sker i løbet af efteråret," har en kilde, som kender forløbet, sagt til Børsen.

Efter sigende er storbanken J.P. Morgan hyret til at stå for salget.

Kapitalfonde er interesserede

Ifølge Børsens kilder skyldes det ønskede salg, at ejerskabsstrukturen er ved at blive utidssvarende, da betalingsformerne går imod at blive mere digitale og internationale.

Samme kilder fortæller, at amerikanske kapitalfonde kan være blandt de interesserede købere i den finansielle infrastruktur. Visa og Mastercard kunne også være bud på interesserede købere.

I dag er Nets den næststørste uafhængige kortprocessor i Europa, omsætningen var sidste år 6 mia. kr. og indtjeningen på den primære drift på over 700 mio. kr.